CELEX: 62016CN0419
Language: da
Date: 2016-07-28 00:00:00
Title: Sag C-419/16: Anmodning om præjudiciel afgørelse indgivet af Tribunale di Bolzano/Landesgericht Bozen (Italien) den 28. juli 2016 — Sabine Simma Federspiel mod Provincia autonoma di Bolzano og Equitalia Nord SpA

24.10.2016   
            
            
               DA
            
            
               Den Europæiske Unions Tidende
            
            
               C 392/8
            
         Anmodning om præjudiciel afgørelse indgivet af Tribunale di Bolzano/Landesgericht Bozen (Italien) den 28. juli 2016 — Sabine Simma Federspiel mod Provincia autonoma di Bolzano og Equitalia Nord SpA
   (Sag C-419/16)
   (2016/C 392/10)
   Processprog: italiensk
   
      Den forelæggende ret
   
   Tribunale di Bolzano/Landesgericht Bozen
   
      Parter i hovedsagen
   
   
      Sagsøger: Sabine Simma Federspiel
   
      Sagsøgt: Provincia autonoma di Bolzano og Equitalia Nord SpA
   
      Præjudicielle spørgsmål
   
   
               1)
            
            
               Skal artikel 2, stk. 1, litra c), i direktiv 75/363/EØF (1), som ændret ved direktiv 82/76/EØF (2), fortolkes således, at den er til hinder for en national bestemmelse som den, der finder anvendelse i [org. s. 2] hovedsagen, hvorefter udbetaling af vederlaget til læger, som er under uddannelse til speciallæge, er underlagt et krav om, at den læge, der modtager vederlaget, fremlægger en erklæring om, at den pågældende påtager sig at arbejde mindst fem år i det offentlige sundhedsvæsen i Provincia autonoma di Bolzano (den autonome provins Bolzano), inden for ti år efter speciallægeuddannelsen er fuldført, og hvorefter det i tilfælde af, at denne forpligtelse fuldstændigt misligholdes, udtrykkeligt er tilladt Provincia autonoma di Bolzano som den myndighed, der udbetaler vederlaget, at tilbagesøge op til 70 % af det udbetalte vederlag med tillæg af lovbestemte renter beregnet fra det tidspunkt, hvor myndigheden udbetalte de enkelte vederlag?
            
         
               2)
            
            
               Såfremt det første spørgsmål skal besvares benægtende: Er princippet om arbejdskraftens frie bevægelighed som omhandlet i artikel 45 TEUF til hinder for en national bestemmelse som den, der finder anvendelse i hovedsagen, hvorefter udbetaling af vederlaget til læger, som er under uddannelse til speciallæge, er underlagt et krav om, at den læge, der modtager vederlaget, fremlægger en erklæring om, at den pågældende påtager sig at arbejde mindst fem år i det offentlige sundhedsvæsen i Provincia autonoma di Bolzano, inden for ti år efter speciallægeuddannelsen er fuldført, og hvorefter det i tilfælde af, at denne forpligtelse fuldstændigt misligholdes, udtrykkeligt er tilladt Provincia autonoma di Bolzano som den myndighed, der udbetaler vederlaget, at tilbagesøge op til 70 % af det udbetalte vederlag med tillæg af lovbestemte renter beregnet fra det tidspunkt, hvor myndigheden udbetalte de enkelte vederlag?
            
         
      (1)  Rådets direktiv 75/363/EØF af 16.6.1975 om samordning af de administrativt eller ved lov fastsatte bestemmelser om virksomhed som læge (EFT L 167, s. 14).
   
      (2)  Rådets direktiv 82/76/EØF af 26.1.1982 om ændring af direktiv 75/362/EØF om gensidig anerkendelse af eksamensbeviser, certifikater og andre kvalifikationsbeviser, som skal lette den faktiske udøvelse af retten til etablering og fri udveksling af tjenesteydelser, og om ændring af direktiv 75/363/EØF om samordning af de administrativt eller ved lov fastsatte bestemmelser om virksomhed som læge (EFT L 43, s. 21).